stanford-oval/wikipedia huggingface dataset:
נין
נין ביהדות

מקור המילה מן התנ"ך, בשבועת אברהם לאבימלך מלך פלשתים (ספר בראשית, פרק כ"א, פסוק כ"ג) ”אִם תִּשְׁקֹר לִי וּלְנִינִי וּלְנֶכְדִּי”. במפרשים אין התייחסות מפורשת לזהות הנין, היחידי שייתכן ומזהה אותו כבן הנכד הוא במדרש לקח טוב שבו נכתב "הם ג' דורות. עד כאן רחמי האב, על הבן, בנו ובן בנו", בו ניתן להבין כי נין הוא בנו של הנכד.
אך הרד"ק בביאורו ומרבית פרשני המקרא מסבירים כי נין הוא בן: "לי ולניני ולנכדי, שהם שלשה דורות, נין הוא הבן, נכד הוא בן הבן" ולראיה הוא מביא את הפסוק ספר ישעיה, פרק י"ד, פסוק כ"ב ”וְהִכְרַתִּי לְבָבֶל שֵׁם וּשְׁאָר וְנִין וָנֶכֶד” ושם מרבית המפרשים ורש"י בכללם מסבירים כי נין הוא הבן ולא בן הנכד.
נקרא בתנ"ך גם ריבע, בספר שמות, פרק ל"ד, פסוק ז' ”נֹצֵר חֶסֶד לָאֲלָפִים נֹשֵׂא עָו‍ֹן וָפֶשַׁע וְחַטָּאָה וְנַקֵּה לֹא יְנַקֶּה פֹּקֵד עֲו‍ֹן אָבוֹת עַל בָּנִים וְעַל בְּנֵי בָנִים עַל שִׁלֵּשִׁים וְעַל רִבֵּעִים.”. שלישים אלו הנכדים וריבעים הנינים. על אותו משקל קבע ועד הלשון העברית כי נכדו של הנכד הוא חימש.
בשפה העברית

בשנת ה'תש"ג פרסם ועד הלשון העברית רשימת מונחי קרבת משפחה ובה קבע כי בן הנכד הוא שילש, ובו אף צוינה הערה כי נין הוא "זרע האב בכל הדורות".
בשנת התשע"ה - 2014, אישרה האקדמיה ללשון העברית את השימוש במילה נין במשמעות בן הנכד, וכן נקבע כי בן הנין הוא חִמֵּשׁ.
הערות שוליים

↑  הפיסוק אינו במקור וניתן גם להבין את המשפט כ:"עד כאן רחמי האב על הבן, בנו ובן בנו" (שני דורות בסך הכל)
↑  הוועדה-למילים-בשימוש-כללי-נעזרה-בציבו, באתר האקדמיה ללשון העברית, ‏20 בנובמבר 2013
1 2  פרשת-וירא-נִין, באתר האקדמיה ללשון העברית, ‏28 באוקטובר 2015
ערך זה הוא קצרמרבנושא מדעי החברה. אתם מוזמנים לתרום לוויקיפדיה ו.
ניצב (חרב)

ניצב חרב
ניצב הוא כינוי לחלק החרב המשמש לאחיזה.
תיאור

במרכז הניצב נמצאה הידית, בה אוחזים.
בקצה התחתון הייתה גולה כבדה, שמכונה "תפוח ניצב" (pommel). בחרבות דקירה מאוחרות שימשה הגולה גם לאיזון משקל הלהב ולאפשר תמרון נוח יותר בדקירה. כמו כן, הגולה יכולה גם להמם אדם במכה על הראש.
בקצה הקרוב ללהב ניצבת השמורה(אנ'). לשמורה היו שתי מטרות: למנוע מהיד להחליק על הלהב ולמנוע מלהב היריב לפגוע ביד,. לחרבות שונות היו שמורות שונות: לחרבות האבירים של ימי הביניים היו שמורות בצורת מוט אופקי שיצר צלב עם הלהב והידית (cross-guard(אנ')), לחרבות היפניות היו שמורות בצורת מלבן או אליפסה שהקיף את הלהב (Tsuba) ואילו לחרבות הדקות והקלות (יחסית לחרבות ימי הביניים) של המאה ה-17 ואילך (חרב סיף או רפייר) השמורה הייתה מעין "סלסלה" שעטפה את היד וכללה קשת פלדה שהגנה גם על פרקי האצבעות.
חמרי גלם

ניצבי החרבות מיוצרים בדרך כלל מעץ או מתכת, בעבר יוצרו ניצבים מחומרים נוספים כמו שנהב. ידית הניצב מחופה בחומר מונע החלקה, בעבר היו משתמשים לכך בעור וכיום משתמשים גם בגומי. לצורת הניצב החרב ועיצובו הייתה משמעות רבה בהוכחת דרגתו של הנושא אותה.
גלריית תמונות

שמורה בצורת צלב בחרב ארוכה מימי הביניים
ניצב ושמורה של חרב יפנית
שמורה משוכללת של חרב רפייר
שמורה בצורת "סלסלה" של חרב פרשים אנגלית
נמל התעופה הבין-לאומי קרסנויארסק

נמל התעופה הבין-לאומי קרסנויארסק (ברוסית: Международный аэропорт Красноярск) הוא נמל תעופה בין-לאומי כ-27 ק"מ צפונית מערבית לעיר קרסנויארסק במחוז קרסנויארסק, רוסיה.
היסטוריה

בשנות ה-70 התקבלה ההחלטה על בניית נמל תעופה חדש ליד העיר קרסנויארסק וב-1975 נוסד מכון סיבאארופרויקט. נמל התעופה נחנך ב-25 באוקטובר 1980, כאשר נחתה בו הטיסה הראשונה, ממוסקבה, עם מטוס מדגם איליושין Il-62. ב-2005 נכנס לפעולה טרמינל חדש (טרמינל 2). למעשה היה זה טרמינל בו השתמשו כל השנים (טרמינל 1) שבמקור תוכנן לשמש כטרמינל להובלת סחורות.
על פי החלטת נשיא הפדרציה הרוסית ב-31 במאי 2019, נקרא הנמל על שמו של זמר האופרה הרוסי, דמיטרי חבורוסטובסקי, שהיה יליד קראסנויארסק.
מתה לאהוב

| --- | --- |

כרזת הסרט
 בימוי:  Hernán Jiménez 
 הופק בידי:  ג'וזף מק'גינטי ניקול 
 עריכה:  פריסילה נד-פרינדלי 
 שחקנים ראשיים:  Heather McMahan Mikaela Hoover לוקלין מונרו רבקה סטאב טקאיו פישר ג'יימס סייטו דארן בארנט הארי שום ג'וניור ג'ימי או יאנג נינה דוברב 
 מוזיקה:  מארק אורטון 
 צילום:  שיין הרלבוט 
 מדינה:  ארצות הברית 
 חברת הפקה:  Wonderland Sound and Vision 
 חברה מפיצה:  נטפליקס 
 שיטת הפצה:  וידאו על פי דרישה 
 הקרנת בכורה:  2021 
 משך הקרנה:  104 דק' 
 שפת הסרט:  אנגלית, ספרדית 
 סוגה:  סרט קומדיה, סרט רומנטי 
 דף הסרט ב־IMDb
 
מתה לאהוב (באנגלית: Love Hard) הוא סרט קומדיה רומנטית אמריקאי משנת 2021 בבימויו של הרנן חימנס. הסרט נכתב על ידי דני מאקי ורבקה יואינג ומככבים בו נינה דוברב, ג'ימי או. יאנג ודארן בארנט. הסרט מספר את סיפורה של אישה צעירה שטסה לקצה השני של ארצות הברית כדי לחגוג את חג המולד עם בחור שהכירה באתר היכרויות, ומגלה שהוא השתמש בתמונות של אדם אחר.
הסרט עלה לשידור בנטפליקס ב-5 בנובמבר 2021.
עלילה

נטלי באואר היא בעלת טור היכרויות מלוס אנג'לס, שמתעדת את אסונות הדייטים הנקרים בדרכה באמצעות אפליקציית היכרויות. לאחר שהחליטה להרחיב את רדיוס החיפוש של האפליקציה, נטלי יוצרת קשר עם בחור בשם ג'וש לין ונוצר ביניהם חיבור חזק באמצעות שיחות טלפון ארוכות. היא מחליטה לנסוע לעיר הולדתו לייק פלאסיד שבמדינת ניו יורק, כדי להפתיע אותו לחג המולד, ומבטיחה לבוס שלה שזה יהיה הסוף לאסונות הדייטים שלה. כשהיא מגיעה לביתו היא מגלה שהיא רומתה על ידי ג'וש, שהשתמש בתמונות של אדם אחר בפרופיל שלו. נטלי כועסת, אבל לומדת שהבחור שג'וש השתמש בתמונותיו, טאג אבוט, מתגורר במקרה באותה עיירה. ג'וש, חבר לשעבר של טאג, מציע להכיר ביניהם אם היא תעמיד פנים שהיא חברה שלו למשך תקופת החגים. נטלי מסכימה להישאר עם משפחת לין.
ג'וש מציג לטאג את נטלי בתור בת דודתו ונותן לה טיפים איך למצוא חן בעיניו. נטלי משקרת לגבי העניין שלה בסופר הנרי דייוויד תורו ובטיפוס קירות כדי להרשים את טאג. טאג מזמין אותה לטפס על קיר, שם היא מסתירה את פחד הגבהים שלה מטאג וג'וש עוזר לה לטפס. טאג מזמין את נטלי לדייטים נוספים.
נטלי פוגשת את אחיו של ג'וש, אוון, האח המוצלח שדורש כל הזמן את תשומת הלב של משפחת לין. כאשר נטלי וג'וש מקבלים שבחים על הדואט שלהם במהלך שירי חג המולד, אוון מקנא ומודיע על ההיריון שלו ושל בת זוגו. בניסיון לגנוב בחזרה את אור הזרקורים, ג'וש מציע לנטלי נישואים, ומתוך לחץ היא אומרת כן. ג'וש מרגיע את נטלי שלאחר החגים הם יספרו להורים שהם רבו ונפרדו. נטלי לומדת על תחביב הכנת הנרות של ג'וש, תחביב שהוא התחיל כדי להיזכר בריח של סבו לאחר מותו. היא מעודדת אותו לעשות מזה עסק.
הודעת האירוסין של ג'וש ונטלי מודפסת בעיתון המקומי, מה שמניע את השניים לבלות את הבוקר המוקדם באיסוף כל העיתונים ברחבי העיר כדי שטאג לא יראה. נטלי עוברת על התמונות המקוריות של הפרופיל של ג'וש באתר ההיכרויות, לפני שהחליף לתמונות של טאג, ואומרת לו להשתמש בתמונות שמבליטות טוב יותר את החוזקות שלו. כאשר נטלי הצמחונית מתכוננת לאכול במסעדת סטייקים בדייט עם טאג, ג'וש אומר במרירות לנטלי שהיא לא צריכה לשקר או להתפשר על האמונות שלה עבור טאג. נטלי מזכירה לו שהיא שם בגלל השקר שלו ושהוא לא יכול להטיף לה על כנות. לאחר ארוחת הערב, בה נטלי סבלה ממראה החיות המתות בצלחות ועל הקירות, טאג מספר שהוא הפסיק לחגוג את חג המולד לפני זמן רב ונטלי מבינה שטאג הוא לא הגבר שהיא חשבה שהוא.
משפחת לין עורכת לג'וש ונטלי מסיבת אירוסין מפתיעה במסעדת הסטייקים שבבעלות משפחתו של טאג. טאג מציג את נטלי להוריו בתור חברתו. הבוס של נטלי מגיע ומספר לאוון על טור ההיכרויות של נטלי. אוון אומר לג'וש שנטלי איתו רק בשביל הסיפור הבא שלה. נטלי נושאת נאום במסיבת האירוסין וחושפת בפני כולם את הסיפור האמיתי שלה ואז עוזבת את משק הבית של לין. ג'וש אומר לאביו שהוא לא רוצה יותר לנהל את החנות המשפחתית ומבקש להקים עסק לנרות.
ממתינה באכסניה לילה לפני טיסת הבוקר שלה, נטלי רואה את הפרופיל החדש של ג'וש באפליקציית ההיכרויות, עם תמונות אמיתיות והדגשה של החוזקות שלו כפי שהיא המליצה לו. היא מבינה שהיא מאוהבת בג'וש. היא חוזרת לביתו ומבקשת לחזור אליו, והוא מסכים.
שחקנים

נינה דוברב בתור נטלי באואר
ג'ימי או. יאנג בתור ג'וש לין
דארן בארנט בתור טאג
הארי שום ג'וניור בתור אוון לין
אלתיאה קיי בתור סבתא ג'ון לין
ג'יימס סאיטו בתור בוב לין
רבקה סטאב בתור בארב לין
מאטי פינוצ'יו בתור לי
הת'ר מקמהן בתור קרי
מיקאלה הובר בתור צ'לסי לין
שון דפנר בתור צ'יפ
הפקה

באוגוסט 2019, הוכרז כי נטפליקס רכשה את תסריט הקומדיה הרומנטית "Love Hard" של דני מאקי ורבקה יואינג, שתואר כ"כשהארי פגש את סאלי" פוגש את "רוקסן". McG ומרי ויולה נבחרו להפיק את הסרט באמצעות החברה שלהם Wonderland Sound and Vision.
באוגוסט 2020, הוכרז כי הרנן חימנס יביים את הסרט, וכי נינה דוברב, ג'ימי או. יאנג וצ'ארלס מלטון יככבו. באוקטובר 2020, הוכרז כי בשל התנגשויות לוח הזמנים של מלטון עם סדרת הטלוויזיה "ריברדייל", הוא הוחלף בדארן בארנט. לצוות השחקנים נוספו גם הארי שום ג'וניור, ג'יימס סאיטו, מיקאלה הובר והתר מקמהן.
הצילומים התרחשו בוונקובר, קולומביה הבריטית, קנדה, מ-9 באוקטובר עד 21 בנובמבר 2020.
הערות שוליים

↑  Fleming, Mike Jr. (1 באוגוסט 2019). "Netflix Buys Spec 'Love Hard' By Danny Mackey & Ex-Lit Agent Rebecca Ewing; Wonderland Producing". Deadline Hollywood. נבדק ב-14 בינואר 2021. {{cite web}}:  (עזרה)
↑  Kroll, Justin (14 באוגוסט 2020). "Nina Dobrev, Jimmy O. Yang and 'Riverdale's Charles Melton To Star In Netflix Romantic Comedy 'Love Hard'". Deadline Hollywood. נבדק ב-14 בינואר 2021. {{cite web}}:  (עזרה)
↑  Kroll, Justin (15 באוקטובר 2020). "Darren Barnet, Harry Shum Jr., James Saito, Mikaela Hoover and Heather McMahan Join 'Love Hard'". Deadline Hollywood. נבדק ב-14 בינואר 2021. {{cite web}}:  (עזרה)
↑  Banse, Tom (16 בנובמבר 2020). "Lights, camera, action! 'Hollywood North' revved up despite COVID-19 — and because of it". Oregon Public Broadcasting. נבדק ב-14 בינואר 2021. {{cite web}}:  (עזרה)
↑  "DGC BC Production List" (PDF). Directors Guild of Canada. 27 בנובמבר 2020. p. 3. אורכב מ-המקור (PDF) ב-3 בדצמבר 2020. נבדק ב-14 בינואר 2021. {{cite web}}:  (עזרה)
נודי שחורה

| נודי שחורה |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: חופמאים
תת־סדרה:: שחפאיים
משפחה:: שחפיתיים
סוג:: נודי
מין:: נודי שחורה
שם מדעי
 Anous minutus ‏בויה, 1844
תחום תפוצה


Anous minutus
נודי שחורה (שם מדעי: Anous minutus) היא מין עוף ימי ממשפחת השחפיתיים שצבעה שחור והיא חיה באיים בלב האוקיינוס.
מאפיינים

הנודי היא עוף ים בינוני בעל נוצות שחורות ומקור שחור, עם כיפה בהירה. אורכה 37 ס"מ בממוצע, מוטת הכנפיים עד 70 סנטימטרים ומשקלה 98–144 גרם. העיניים בעלי סימנים שחורים מסביבם והכנפיים צרות וארוכות מאוד. על הרגליים קרום שחייה העוזר לשחות.
הנודיות הן עופות הדואים ברחבי האוקיינוסים ומתרבים באיים מבודדים באוקיינוסים הטרופיים. הן צוללות לצוד דגים קטנים ודיונונים ולעיתים גורפות יחד עם עופות אחרים את הדגים למעלה. עם זאת הן צוללות רק לכמה מטרים מתחת למים.
הנודיות מקננות באיים טרופיים ברחבי כל האוקיינוסים. באוקיינוס האטלנטי הן נפוצות בעיקר באיים הקאריביים. הן יכולות לעוף עד 80 ק"מ הרחק מהאיים, אך שבות אליהם כדי לנוח בלילה. אזורי הקינון שלהם מכוסי לשלשת ומכלכלות מאות עופות ים המקננות בין העצים. כל ציפור מטילה ביצה אחת בעונת רבייה והן משתמשות באותו קן גם לעונות הבאות.
הערות שוליים

↑  נודי שחורה באתר הרשימה האדומה של IUCN
| --- | --- |
בקרת זהויות :  NLI: 987007547149205171
נימר סולטאני

נימר סולטאני הוא משפטן ישראלי. חיבר מספר ספרים על ערביי ישראל ועל המצב המשפטי בארצות ערב, ומאמרים בתחום המשפט החוקתי. מפרסם בקביעות מאמרי פובליציסטיקה בעיתון הגארדיאן ובכתבי עת נוספים.
קורות חיים

סולטאני נולד בטירה. סיים תואר שני במשפטים באוניברסיטת תל אביב. בתחילת שנות ה-2000 שימש כמתאם פרויקט המעקב הפוליטי במרכז מדה אל-כרמל, ופעל להסרת תוכן המסית לאלימות וגזענות נגד ערבים באינטרנט.
סיים תואר שני במשפטים באוניברסיטת וירג'יניה. קיבל תואר דוקטור במשפטים מבית הספר למשפטים באוניברסיטת הרווארד, ולאחר מכן למד ללימודי פוסט-דוקטורט באוניברסיטת באפלו.
כיום חוקר בתחום המשפט הציבורי בבית הספר ללימודי אפריקה והמזרח באוניברסיטת לונדון.
ספרו Law and Revolution. Legitimacy and Constitutionalism after the Arab Spring ראה אור בשנת 2017 בהוצאת אוניברסיטת אוקספורד. ספר זה זכה בפרס מטעם האגודה הבינלאומית למשפט ציבורי.
מפרסומיו

עמדת המיעוט הערבי בישראל כלפי ועדת אור, הוצאת מדה אל-כרמל, 2003
אזרחים ללא אזרחות - ישראל והמיעוט הפלסטיני 2000-2002, הוצאת מדה אל-כרמל, 2003. ראה אור באנגלית תחת השם "Citizens Without Citizenship", וכן יצאו מהדורות חדשות של ספר זה.
Law and Revolution: Legitimacy and Constitutionalism after the Arab Spring, הוצאת אוניברסיטת אוקספורד, 2017
הערות שוליים

↑  עידו קינן, מה, כולה בדיחה, לא?, באתר nrg‏, 21 באוקטובר 2004
↑  עידו קינן, שנו משחק המסית נגד ערבים, באתר nrg‏, 15 בדצמבר 2004
↑  Book Prize - Public Law Book Award, באתר הארגון International Society of Public Law, ‏2018 (באנגלית)
| --- | --- |
בקרת זהויות :  NLI: 987007298291305171  ISNI: 0000 0000 6702 0728  LCCN: no2004059658  SUDOC: 112032478  VIAF: 36629408   WorldCat (עם VIAF): 36629408
נחל יואש

| --- | --- |
אין תמונה חופשית
 מידע כללי
 אורך:  כ־2 ק"מ
 יובלים:  נחל עופרים 
 שפך:  נחל אמציהו 
 מדינות באגן הניקוז:  ישראל 
  (למפת צפון הנגב מוגדלת) נחל יואש(למפת צפון הנגב רגילה) נחל יואש(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום נחל יואש(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום נחל יואש
 
נחל יואש הוא נחל אכזב הנמצא בדרום הנגב, בסמוך להר יואש, בשמורת הרי אילת. אורכו כ-2 ק"מ והוא מתנקז לנחל שלמה.נחל יואש נקרא על שם יואש בן אחזיהו מלך יהודה ויואש בן יהואחז מלך ישראל.
מאפייני הנחל

בקירות הקניון ניתן לראות שכבות סלע לבנות. קירות אלו נוצרים עקב תהליך של שחיקה ובלייה המתרחש כאשר מים משיטפונות עוברים בערוץ הנחל מדי כמה שנים. המים שוחקים את הסלעים וחושפים את השכבות הלבנות שלהם.הצומח והחי בנחל
בתוך הנחל, ניתן למצוא שיחים נפוצים המתאימים לחיים באזורים מדבריים, כדוגמת: "רותם המדבר" המתאפיין בענפים דקים וגמישים, אשר אין עליו עלים, כמו כן יש את דמיה לבידה המתאפיין בעלים ירוקים דמויי לב. בין השיחי דמיה לבידה ניתן להבחין בחגב שחור ארסי הנקרא כושן-ארסי, אשר ניזון מדמיה לבידה וגם מפיק ממנו ארס להגנתו. גופו מתאפיין בצבע שחור עם כתמים פזורים בצבעי כתום-צהוב.
דרב אל חאג':מסע ומסחר

בכניסה לנחל ישנו אתר ארכאולוגי, הנקרא דרב אל חאג', משמעות השם "דרך העלייה". דרך זו שירתה עולי רגל מוסלמים בדרכם למכה, כמו כן דרך זו שימשה בעבר כדרך מסחר בין סעודיה למכה וכמסלול תחבורה בין קהיר למכה.
סיור במערה הנמצאת בנחל

בגדה הימנית של הנחל, שוכנת מערה, הגלויה בזכות גל אבנים הנקרא בערבית רוג'ום. ניתן להיכנס לתוכה מצידה האחד לצידה השני. היא כוללת בתוכה מספר פתחים הנקראים טאפוני מהמילה האיטלקית לחלון פתחים.
שער יואש

"שער יואש", ממוקם בקצה הנחל ובו עובר שבר גאולוגי שהביא לנטיית שכבות גיר ויצר מספר מפלים יבשים הפעילים בשיטפונות. הירידה במפלים באמצעות ידיות מתכת ומעקות מברזל אשר נועדו לשמור של ביטחונם של המייטלים.
הערות שוליים

1 2 3  יותם יעקבסון, טיול בנחל יואש, באתר מסע אחר, ‏2024-01-09
↑  מנחם מרקוס ויובל אלעזרי, אנציקלופדיה מפה : כל היישובים וכל האתרים בישראל - כרך 3, יצא לאור ע"י הוצאת מפה - מיפוי והוצאה לאור,תל אביב, שנת 2000, עמ' 162 ו-163
1 2 3 4 5  אילת נחל יואש מסלול ההליכה - טיפ לה טריפ - tiplatrip -, באתר טיפ לה טריפ - tiplatrip
1 2  הר יואש, באתר www.sabresim.co.il
נמל התעופה הבין-לאומי קרקוב יוחנן פאולוס השני

נמל התעופה הבינלאומי ע"ש יוחנן פאולוס השני (בפולנית: Kraków Airport im. Jana Pawła II, באנגלית: Kraków John Paul II International Airport) הוא נמל התעופה הממוקם כ-11 ק"מ מערבית למרכז העיר קרקוב.
בשנת 1995 הנמל נקרא על שם האפיפיור יוחנן פאולוס השני אשר שימש במשך תקופה בתפקיד הארכיבישוף של העיר.
הנמל הוא נמל התעופה השני בהיקף העומס בפולין לאחר נמל התעופה פרדריק שופן.
מתקני הנמל

בנמל התעופה קיים טרמינל יחיד המשרת טיסות בינלאומיות ופנים כאחד, כמו כן קיים בו מסלול אחד מבטון.
טיסות לישראל

וויז אייר מפעילה 2 טיסות לשבוע לנתב"ג.
ריינאייר מפעילה אף היא טיסות לנתב"ג באמצעות חברת הבת שלה באז.
לוט מפעילה 2 טיסות שבועיות לנתב"ג.
ניפור

| --- | --- |

 מידות
 שטח:  150 הקטאר 
 היסטוריה
 תקופות:  התקופה האכדית, תקופת אור 3, תקופת השושלות הקדומות 
 מאורעות:  חפירה ארכאולוגית (1888–1889)  חפירה ארכאולוגית  חפירה ארכאולוגית (1949–1950)  חפירה ארכאולוגית (1950–1951)  חפירה ארכאולוגית (1893–1895)  חפירה ארכאולוגית  חפירה ארכאולוגית (1899–1900)  חפירה ארכאולוגית (ינואר 1851–פברואר 1851) 
 אתר ארכאולוגי
 ארכאולוגים:  John Punnett Peters, Donald E. McCown, הרמן וולראת הילפרכת, ג'ון הנרי היינס, אוסטן הנרי לייארד 
 מיקום
 מדינה:  עיראק 
 קואורדינטות:  32°07′34″N 45°13′51″E﻿ / ﻿32.126111111111°N 45.230833333333°E﻿ / 32.126111111111; 45.230833333333
  (למפת עיראק מוגדלת) בגדאד מוסול בצרה ארביל כירכוכ פלוג'ה סולימאניה כרבלא נג'ף רמאדי טורקיה סוריה יר. ערב הסעודית כווית איראן המ. הפ. ניפור(למפת עיראק רגילה) בגדאד מוסול בצרה ארביל כירכוכ פלוג'ה סולימאניה כרבלא נג'ף רמאדי טורקיה סוריה יר. ערב הסעודית כווית איראן המ. הפ. ניפורמפת מסופוטמיה, ובה ניפור, באלף ה-2 לפנה"ס מפת האתר של ניפור, אותה חוצה תעלת המים שאט אנ-ניל
 
קערת השבעה מניפור, כתובה בארמית בבלית - שפת יהודי בבל
ניפּוּר הייתה עיר קדומה, ששכנה בדרום מסופוטמיה על גדת הפרת, כ-70 ק"מ דרומית-מזרחית לבבל (כ-150 ק"מ דרומית-מזרחית לבגדאד של היום, בעיראק). היא אחת מהערים העתיקות ביותר בשומר; כבר באלף ה-3 לפנה"ס נודעה כמרכז דתי ראשי, מרכז פולחן לאחד האלים החשובים בפולחן השומרי, אנליל. אשר היה שליט התבל והיה כפוף אך ורק לאל אנו אל השמים ומנהיג כל האלים באסיפות האלים. האל של העיר היה נינורתה בנו של אנליל.
חשיבות העיר

ניפור לא הגיעה מעולם למנהיגות פוליטית בעולם השומרי. העולם השומרי היה מורכב ממספר ערי מדינה כאשר בתקופות שונות הגיעו חלק מהערים למנהיגות פוליטית על האזור. שליטי הערים שאבו את מקור סמכותם מאנליל ולכן הייתה חשובה לשליטי הערים אשר ידעו ששליטה בניפור תיתן להם לגיטימציה בשלטונם באזור. גם מלכי אכד ואור וכן ממלכת בבל בתקופה הכשית הדגישו את קדושת העיר, דאגו לעיר ומקדשיה. תושבי העיר נהנו מזכויות יתר, הם שוחררו משירות צבאי ומתשלום מיסים. פגיעה בתושבי העיר נחשבה לחטא.
ארכאולוגיה

ניפור נחפרה לראשונה ב-1851 על ידי סר אוסטן הנרי לייארד. חפירות בקנה מידה גדול נעשו על ידי אוניברסיטת פנסילבניה; בין השנים 1889–1900 נחפר האתר במשך 4 עונות חפירה. 19 עונות חפירה נוספות נערכו בין השנים 1948–1990 על ידי אוניברסיטת פנסילבניה בשיתוף המכון האוריינטלי של אוניברסיטת שיקגו.
העיר שכנה משני צידיה של תעלת מים שנקראה שט אנ-ניל (אנ'), שהייתה אחד הנתיבים העתיקים של הפרת בין הגדה הנוכחית של הנהר, ונהר החידקל. בחלק מהמקורות מזוהה תעלה זאת עם נהר כבר, המופיע במקרא.
הממצאים כללו מקדש גדול זיגוראת, המקדש נבנה על גבי פירמידה, כן נמצא ארמון. אחד הממצאים החשובים היה ארכיון המקדש, הכולל עשרות אלפי לוחות חרס בכתב יתדות (הערכה היא שנמצאו למעלה מ-40,000 לוחות ושברי לוחות). הארכיון נמצא מחוץ למקדש בערימה מרוחקת מדרום מזרח לרובע המקדש. הארכיון כלל טקסטים שומריים פולחניים וספרותיים. תעודות כלכליות אכדיות מכל התקופות. בין הממצאים, נמצא גם קודקס שכונה חוקי אור-נמו, קודקס החוקים הקדום ביותר בעולם.
חשיבות מיוחדת נודעת לארכיון בית מורשו מן התקופה הפרסית, במאה ה-5 לפנה"ס. בית מורשו הייתה משפחה של אנשי עסקים בבליים. הארכיון התגלה ב-1893. בחלק מהתעודות הוזכרו שמות של יהודים בני גולת בבל, שישבו בניפור מאז ימי נבוכדנצר השני.
בחלק הגבוה של התל נמצאה עיר יהודית המתוארכת לתחילת התקופה הערבית. בתוך הבתים נמצאה כמות גדולה של קערות השבעה. על חלק מהקערות הופיע טקסט בארמית, אשר כלל שמות יהודיים.
ראו גם

קינת ניפור
נחל יגור

| --- | --- |

 מידע כללי
 אורך:  2.0 קילומטרים
 מוצא:  עספיא (he) 
 יובלים:  נחל סבך 
 שפך:  נחל קישון (he) 
 מדינות באגן הניקוז:  ישראל 
  (למפת הגליל המערבי מוגדלת) נחל יגור(למפת הגליל המערבי רגילה) נחל יגור(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום נחל יגור(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום נחל יגור
 
מבט מקיבוץ יגור, מימין ערוץ נחל מעפילים משמאל ערוץ נחל יגור
נוף טבעי באזור שמורת נחל יגור
ערוץ נחל יגור כפי שצולם בין השנים 1950-1940
נחל יגור בזרימה חזקה לאחר גשם באזור הסכר העוצר את כניסת הסחף לתוך הקיבוץ
נַחַל יָגוּר הוא נחל אכזב הזורם במורדות המזרחיים של הר הכרמל בכרמל הגבוה ועובר ב"פארק אשדות יגור" שהוא חלק מפארק הכרמל. נקרא גם ואדי שומריה על שם שיחי השומר הגדלים באזור. תחילתו של הנחל באזור עספיא. הוא זורם דרומית-מזרחית לנחל מעפילים לכיוון עמק זבולון ונשפך לנחל קישון. בדרכו עובר הנחל בקיבוץ יגור. בדומה ליתר נחלי הכרמל הזורמים ממזרח לקו פרשת המים של ההר, הנחל קצר, קניוני ובעל גדות תלולות. אורכו של הנחל כ-2 ק"מ.
גאוגרפיה

חלקו העליון של הנחל מתון יחסית, ומקור מימיו במספר יובלים בתחומי עספיא, הגדול שבהם הוא היובל המזרחי המתחיל ב"עין אל בלד" - מעיין בעספיא ומשם הוא יורד ועובר בסלעי קירטון עד הגעתו לדרך נוף כרמל. מנקודה זו מתחיל חלקו התחתון שהוא בעל אופי קניוני. הנחל מתחתר בתוך סלע דולומיט קשה מ"תצורת יגור" ויוצר נקיק עמוק. בדרכו יורד הערוץ 400 מטר בעוברו מרחק של פחות מ-2 ק"מ. באפיק הנחל נוצרו עשרות מדרגות מפל שגובהן מגיע עד ל-7 מטרים. לרגלי המדרגות נוצרו מכתשות האוגרות מי שיטפונות. בדרכו לנחל קישון נשפך אליו היובל נחל סבך. בנקודת המפגש בין נחל סבך לנחל יגור ישנם שני מפלים שגובהם בין 6 ל-7 מטרים.
סביב הנחל ובתוכו מספר שבילים, שמקשרים בין עספיא ליגור. הטיול בנחל מתאים למיטיבי לכת בלבד בשל הירידות התלולות.
ממצאים ארכאולוגיים

בפתח היציאה של הנחל, ליד הגדר של קיבוץ יגור, קרוב מאוד לבתי המגורים ישנה מערת קבורה חצובה בסלע הקירטון הרך, המערה התגלתה בשנת 1979 בעת ביצוע עבודות פיתוח במקום. על פי הממצאים הקרמיים וצורת המערה תוארכה מערת הקבורה לתקופת הברונזה הביניימית בין  2300 לפנה"ס ועד 2000 לפנה"ס.
צמחייה

צמחיית הנחל היא חורש ים תיכוני סבוך היוצר מעין תקרה מעל האפיק. העצים הצומחים בנחל הם אלון מצוי, אלה ארצישראלית, מורן, קטלב, ער אציל, עוזרר, כליל החורש ועוד. בחלקו התחתון של הנחל צומחים עצי חרוב. בנחל צומחים מספר צמחים נדירים כגון בקעצור החורש שהנחל הוא אחד המקומות הבודדים בארץ ישראל בהם הוא צומח, שושן צחור, בוצין אופקי וכלורה חרוזה. על קירות הקניון בנחל צומחים שרכים וטחבים.
לקריאה נוספת

מנחם מרקוס, הר הכרמל - סקר נוף ומסלולי טיול, הוצאת רשות שמורות הטבע, 1997, עמ' 67-66
מדריך ישראל החדש כרך 5: הכרמל וחופו ורמות מנשה, בעריכה סלמאן אבו רוכן ויעקב שורר, הוצאת משרד הביטחון 2001 עמ' 158
הערות שוליים

↑  נחל יגור - אתר טיולי, באתר tiuli
| רכס הכרמל |
| --- | --- | --- |
| הרים, עמקים ונקודות ציון גאוגרפיות | בקעת אלון • הר אלון • הר אורן • הר חורשן • הר ערקן • הר שוקף • הר סומק • הר טללים • חניון האגם •  מצוק מגדים • עין ורדיה • עין עמיקם • עמק מהר"ל •  סטלה מאריס • רום כרמל • חוטם הכרמל |  |
| נחלים | נחל אבן  • נחל אורן • נחל אזוב  • נחל אחוזה  • נחל אלרואי • נחל בוסתן • נחל גחר • נחל גיבורים • נחל גלים • נחל דורים • נחל הוד • נחל ורדיה • נחל חוסיפה • נחל חיק • נחל חרובים • נחל יגור • נחל כלח • נחל לוטם • נחל מגדים • נחל מהר"ל • נחל מערות • נחל נדר • נחל מעפילים • נחל נץ • נחל נשר • נחל סבך • נחל סעדיה • נחל ספונים • נחל עובדיה • נחל עמיק • נחל עמירם • נחל קטיע • נחל רקית • נחל רקפת • נחל שיח • נחל תן |  |
| אתרים ארכאולוגים | חורבת דובה • חורבת כרך • חורבת סומקה • חורבת קסטרא • חורבת רקית • מבצר ראש מיה • מחצבות קדומים • מערת אורן • מערות אורנית • מערת גמל • מערת הגדי • מערת הנחל • מערת תנור • מערת כבארה • מערת מיסליה • מערת ספונים • מערת רקפת • נווה דוד |  |
| נקודות ציון | בית אוליפנט • גבעת ההגנה • חוות משמר הכרמל • חורשת הארבעים • בית סוהר דמון • מלון יערות הכרמל • מקאם הנביא אבו אברהים • מצפה עופר • משמר הכרמל • קרן הכרמל • פארק הכרמל • פארק נשר • בית הקברות הצבאי בעספיא |  |
| יישובים | חיפה • נשר • טירת כרמל • דלית אל-כרמל • עספיא • יגור • בית אורן • גבעת וולפסון • ניר עציון • עין הוד • ימין אורד • עין חוד • כרם מהר"ל • עופר • מאיר שפיה • פוריידיס • זכרון יעקב • מעיין צבי |  |
| שונות | גאולוגיה של הכרמל • השרפה בכרמל בשנת 1989 • השרפה בכרמל בשנת 2010 • כביש 672 • כביש 705 • כביש 721 • כביש 7212 • דרך נוף כרמל • מטמון עספיא • חזירי הבר בחיפה • מלון יערות הכרמל • ההר הירוק תמיד  • גל השריפות בישראל בשנת 2016  • יקבי כרמל |  |
| --- | --- |
בקרת זהויות :  NLI: 987007400664705171  VIAF: 2914155105815476320009   WorldCat (עם VIAF): 2914155105815476320009
נסים אלקיים

| --- | --- |
אין תמונה חופשית
 לידה:  1864 כ' בכסלו ה'תרכ"ד מרקש, מרוקו
 פטירה:  1930 (בגיל 66 בערך)
 תאריך עלייה:  1866
 צאצאים:  7
 
נסים אלקיים (1864–1930) היה סוחר יהודי, ממקימי היישוב היהודי בעזה, באר שבע וחוות רוחמה.